runetrust/blame-folketinget-dk huggingface dataset:
Kaare Dybvad Bek (S), 2024-02-21:
Men helt generelt vil jeg bare sige, at vi ikke bukker under for den herskerattitude, som hr. Frederik Vad beskriver, og som grundlæggende er, at folk, der typisk har en mellemøstlig baggrund, på S-togsstationer, i vaskekældre og i det offentlige rum optræder på en måde, som er utrolig intimiderende.
Jens Joel (S), 2015-12-17:
Og i øvrigt vil vi fastholde, at det er hensigtsmæssigt at have en målsætning for 2020, men vi vil også meget gerne sætte en for 2030, fordi det er nemmere for industrien, erhvervet og os alle sammen, hvis vi også har det lange lys på og kigger på de trædesten, der skal være frem mod den ultimative målsætning i 2050.
Margrethe Vestager (RV), 2004-05-04:
Noget af det, som jeg tror har ærgret politikere gennem flere generationer, er, at det ikke i højere grad er lykkedes at rekruttere bredt til gymnasiet, sådan at unge med mange forskellige sociale baggrunde uanset etnicitet og uanset kultur får muligheden for at gå i gymnasiet og drive det til en videregående uddannelse, således at vi får en bredere repræsentation, også hvor den type uddannelsesmæssig baggrund er nødvendig.
Eyvind Vesselbo (V), 2006-10-12:
Der er det sådan, at der overføres nogle opgaver til Miljøministeriet, der overføres nogle opgaver til kommunerne, og der skal flyttes økonomi og medarbejdere imellem ministerierne, så jeg mener, at det er en fuldstændig overfladisk betragtning, at der er sparet 75 mio. kr. på miljøovervågning, altså i praksis.
Torben Hansen (S), 2008-05-23:
Hvis man eksempelvis ser på den teknologi, som også er blevet demonstreret for Miljøudvalget herude på Slotspladsen, og som jo er dansk teknologi, så synes jeg da, at vi skal glæde os over, at Grundfos for nuværende - det viser de seneste tal, jeg har - er i gang med godt og vel 5.000 busser i Beijing, hvor man eftermonterer SCR-katalysatorer, men for en del af de busser og de lastbiler, der kører her i København, er der ikke krav om det.
Morten Messerschmidt (DF), 2023-05-16:
Altså, det, at der er enorme demokratiske udfordringer, det, at der er dårlig behandling af mindretal, det, at der er en sammenblanding af religion og politik, er jo noget, vi netop finder i de muslimske lande, fordi islam ikke har den opdeling mellem kejserens og Guds rige, som vi heldigvis har fra Det Nye Testamente.
Nick Hækkerup (S), 2019-11-27:
Jeg synes bare, det er mest fair at afvente den redegørelse for forløbet, som kommer, om, hvem der måtte have svigtet de opgaver og forpligtelser, som de har, sådan at vi dels kan tage ved lære af det, dels bruge det videre fremadrettet, gerne i forbindelse med den handlingsplan, der også kommer.
Simon Emil Ammitzbøll (RV), 2008-04-15:
Derfor vil jeg høre ordføreren, om Dansk Folkeparti eventuelt kunne være åben over for, at der kunne være en statslig medfinansiering i forhold til den her fribyordning, således at kommunerne, der jo godt kan have en meget stram økonomi, kunne få en bedre mulighed for også at kunne tilbyde fribyordninger i virkeligheden, sådan at det ikke bare bliver et tomt retorisk slag, vi slår i luften her i Folketingssalen, og så bliver det måske ikke til så meget. Dansk Folkeparti taler jo tit og ofte om ytringsfrihed, så jeg tænkte, at det kunne være en oplagt chance for at vise, at det også er noget, man vil gøre noget ved.
Morten Homann (SF), 2006-04-27:
Jeg tror, at hr. Mikkel Dencker efter nu snart mange debatter vil vide, at min så benævnte overstrømmende begejstring for enhver dom fra EF-Domstolen kan ligge på et meget lille sted, men jeg anerkender her, at det, selv om man kan være uenig i præmisserne for dommen, er nødvendigt, at man i det mindste skal gøre noget.
Peter Skaarup (DF), 2021-06-02:
Det Radikale Venstre kom med den holdning og det krav, kan man sige, at dem, som ikke kan få dansk indfødsret, fordi de har lavet kriminalitet, skal have en undskyldning af den danske befolkning, og der kunne jeg bare godt lige tænke mig at høre, om det virkelig er fru Sofie Carsten Nielsens synspunkt og Det Radikale Venstres synspunkt, at dem, der ikke kan få dansk statsborgerskab, fordi de har lavet kriminalitet, skal have en undskyldning af Folketinget.
Ole Sohn (SF), 2004-01-29:
Da jeg gik forslaget igennem, fik jeg den samme tanke, som jeg har fået tidligere under denne regering, men for så vidt også under den forrige, og det er, at der er en tendens til, når man sidder i et ministerium, at sige: Det er altså enklere at blande alle kort sammen i en stor bunke og så lægge det sammen i ét lovforslag.
Sonja Mikkelsen (S), 1998-01-30:
jeg, det er lidt ærgerligt, at vi nu igen skal forsøge at blæse denne type problemer op, som om de fylder utrolig meget i den almene sektor, for det gør de ikke. Det er mit klare indtryk, at der i dag er meget stor harmoni i beboerarbejdet indbyrdes i boligforeningerne
Marianne Jelved (RV), 2008-12-11:
Jeg forstår faktisk udmærket fru Ellen Trane Nørbys spørgsmål, men selv om man med et socialliberalt udgangspunkt anerkender, at mennesker kan vælge anderledes, end man selv ville have gjort, har man vel stadig væk ret til som menneske at forholde sig, positivt eller negativt, til de valg, andre foretager.
Kim Edberg Andersen (DD), 2025-03-13:
Jeg kan jo næsten kun finde tre grunde til, at ministeren laver det her: Enten gider hun ikke at snakke med folketingsmedlemmerne, eller også gider hun ikke at sidde i Folketingssalen, hvis vi deler det op, eller endnu værre tænker man, at så får man noget igennem, som der måske ellers kunne komme et nej til.
Frederik Vad (S), 2025-05-07:
I stedet for bare at afvise det her beslutningsforslag på gråt papir og fyre en sludder for en sladder af, er vi faktisk villige til at kigge på at lande en tekst, som ikke bare Danmarksdemokraterne har skrevet, men som flere partier her i Folketinget går sammen om at skrive, så vi får landet noget, der faktisk vil gøre en rigtig forskel og vil afgrænse det og sørge for, at det er i tråd med det, Kommissionen for den glemte kvindekamp har foreslået, og som også retssikkerhedsmæssigt giver mening.
Rosa Lund (EL), 2023-03-21:
Det er klart, at det, hvis man ikke tjener særlig mange penge og man får en bøde på det, der svarer til mere end en månedsløn, så gør rigtig ondt, mens det, hvis man ligger i den højere ende, altså får i den højere ende i lønningsposen, så gør mindre ondt, hvis man får den samme bødestørrelse.
Joachim B. Olsen (LA), 2012-12-18:
Så spørger jeg: I stedet for at gå benhårdt efter den her målsætning ville det så ikke være mere rationelt at bruge nogle af pengene på at få nedsat skatterne i dette land, for det ville have en langt, langt større positiv effekt på beskæftigelse, specielt på lang sigt, i Danmark?
Frank Jensen (S), 1999-01-15:
Det er jo sådan, at en minister altid står til ansvar over for Folketinget efter ministeransvarlighedsbestemmelser, og i øvrigt vil det være meget uklogt af en minister at handle imod et flertal i Folketinget. Sådan som vores parlamentariske praksis er her i landet, vil en minister jo altid være bundet, i hvert fald politisk, og løbe en risiko, hvis han ikke handler i overensstemmelse med, hvad der er flertal for her i Tinget.
Benny Engelbrecht (S), 2010-04-21:
Det er mere end at hænge i bremsen, det er meget problematisk. Når man har hørt ordførerens tidligere spørgsmål til mig, kan der egentlig godt opstå en lille usikkerhed om, om der nu også er fuld enighed blandt de partier, der fremsætter et forslag til vedtagelse, altså Dansk Folkeparti og De Konservative.
René Gade (ALT), 2016-02-23:
Det er sådan noget, der får mig til at sige: Hold da op, nu skal vi godt nok lige kigge rigtig godt efter, fordi ambitionen og hensigten her er jo god, men vi skal være sikre på, at vi ikke kommer til at trække noget ned over både borgere og dem, der skal sidde og udføre det arbejde hos SKAT, som rent faktisk kommer til at forbryde sig mod noget af det, vi ellers er glade for i SKAT, nemlig den orden og den opbevaring af data, som vi i forvejen er ret gode til, at vi ikke kommer til at misligholde et eller andet, fordi vi skal indhente noget gammelt, der er gået dårligt.
Mira Issa Bloch (ALT), 2019-11-21:
Man skal ikke vælge friskolen, fordi den kommunale skole er dårlig, men der er desværre en tendens til efter skolereformen, at forældrene vælger den fra, bl.a. på grund af for lange skoledage, for få lærere, for mange tests og for dårlig inklusion.
Karen Hækkerup (S), 2008-11-06:
Men jeg bliver meget bekymret, når jeg hører, at det, der bliver lagt op til, er, at man skal mindske markederne for den organiserede kriminalitet, og at det så skal være lig med, at man skal frigive hashen, fordi der dermed ikke længere vil være det at spille om blandt de kriminelle grupperinger, som ligger og bekriger hinanden.
Christian Langballe (DF), 2014-06-03:
Et tænkt eksempel: Hvis Voltaire i dag havde udtalt sin verbale krigserklæring mod den katolske kirke, ecrassez l'infame, knus den afskyelige – det var om kirken – var han temmelig sandsynligt blevet anmeldt, og han kunne vel også være blevet dømt efter racismeparagraffen.
Peter Christensen (V), 2008-02-21:
Og uden at jeg vil gå ind i sådan en detailforhandling om de spørgsmål, som hr. Anders Samuelsen rejser, fordi der selvfølgelig også er økonomi forbundet med nogle af de her forslag, så vil jeg sige, at på det principielle plan har vi jo ingen problemer med netop at lægge stemmer til initiativer, der får flere iværksættere i gang.
Søren Krarup (DF), 2004-11-17:
Vil fru Elisabeth Arnold ikke simpelt hen som sig selv indrømme, at den forbindelse, der er mellem sognepræsten, der kommer med en attest og har en civil forbindelse til sit sognebarn, netop er en styrke for den folkekirke, som Det Radikale Venstre som et gammelt folkekirkeligt parti selvfølgelig normalt har sans for?
Bent Bøgsted (DF), 2016-04-21:
Det må vi indrømme, for vi tror, der bliver kaos i Jobnet, hvis arbejdsgiverne skal slå job op og fjerne dem igen efter meget kort tid, og jeg tror også, at det bliver uoverskueligt for de ledige, hvis der lige pludselig er 700.000 opslag i løbet af året og de opslag er blevet fjernet i løbet af meget kort tid.
Ellen Trane Nørby (V), 2020-03-10:
Det er de spørgsmål og de ting, vi nu skal til at diskutere, men her og nu skal vi sikre, at de nationale test frem mod næste forår bliver mere retvisende og klare, og at vi i år får taget hånd om den evaluering, der viser, at de ikke fungerer ordentligt, som de ser ud i dag.
Orla Hav (S), 2018-05-16:
Jeg læser spørgsmålet op: Hvilke tiltag påtænker ministeren i forbindelse med, at det fremgik af Kulturudvalgets høring om kommunale musik- og kulturskoler den 2. maj 2018, at der er en ubalance i, hvilke børn der har mulighed for at benytte tilbud fra musik- og kulturskolerne, især på grund af den høje elevbetaling, og at børn af økonomisk vanskeligt stillede familier således i mindre grad har mulighed for at gøre brug af tilbuddet end børn af mellem- og højindkomstfamilier?
Martin Lidegaard (RV), 2017-12-08:
Lad mig starte med de gode nyheder, om jeg så må sige, nemlig at i Radikale Venstre går vi også ind for en offentlig vækst på mindst 0,7 pct. Det vil man kunne se både af vores finanslovsforslag og af vores økonomiske 25-årsplan, og det skyldes simpelt hen dels det demografiske træk, som flere ordførere allerede har været inde på, dels at vi sådan set finder det med de igangværende grønthøstere, især på uddannelsesområdet, helt ubæredygtigt.
Troels Ravn (S), 2014-01-29:
Ligeledes skal også forenklingen af fælles mål understøtte, at lærerne, bl.a. med baggrund i resultater fra de nationale test, arbejder med løbende evaluering og opfølgning, og at lærernes fremadrettede anvendelse af testresultater også vurderes at blive understøttet af de kommende læreringskonsulenters arbejde.
Sigurd Agersnap (SF), 2024-01-25:
Ordføreren indledte med at sige, at det her kunne skade væksten og pensionsopsparingerne og markedet generelt, og der vil jeg bare henvise til, at Den Europæiske Centralbank siger, når de kigger på den her højfrekvente handel, at det faktisk er noget, der skader markedslikviditeten, at det er noget, der forringer markederne, fordi det skaber spekulative bobler og det forringer muligheden for reelle investeringer.
Maja Panduro (S), 2009-12-03:
Vi finder det også godt og rigtigt, at justitsministeren i mandags fik den gode idé at bede Straffelovrådet om at foretage den her revision af lovgivningen om voldtægt og herunder også af strafniveauet og de her sådan lidt bizarre rabatordninger, især fordi ministeren jo ellers blankt afviste at gøre noget ved dem så sent som i foråret, men vi har alle sammen lov til at blive klogere, også ministre, og jeg glæder mig, hver gang det sker.
Jeppe Bruus (S), 2023-04-27:
Så det var bare min egen antagelse af, at det her formentlig ikke har været en del af den politiske drøftelse, man har haft, og i hvert fald jo ikke intentionen, at man så skulle bede dem om at være med til at løse et problem, og at de samtidig også skulle betale en ekstra lønsumsafgift.
Jens Peter Vernersen (S), 2006-10-05:
Det, der sker derude, er, at de får overflyttet et beløb og i stedet for at kunne give en bedre service skal de sætte skatterne ned, og samtidig bliver der en ringere service, og det er det, som vi ser protester imod, hvad enten det drejer sig om de ældre, eller det drejer sig om daginstitutionerne.
Holger K. Nielsen (SF), 1997-10-09:
Vi er enige i, at der er behov for en forlængelse af barselorloven, og vi er også enige i, at mænd i særlig grad skal tilskyndes, men selv med regeringens forslag og de tanker, der var i statsministerens åbningstale, er vi altså langt bagefter det, man har i Sverige og Norge, hvad angår barselorlov.
Peter Skaarup (DF), 2012-02-03:
Jeg vil spørge den socialdemokratiske ordfører, fru Mette Reissmann, hvad Socialdemokraterne vil sige til folk, der har forstand på de her ting, og som påtaler, at dummebøder i dag straffes alt for lavt, og at politiet ikke har ressourcer nok til at gøre noget ved det.
Carsten Bach (LA), 2018-01-09:
Jeg mener også, at det er et sundt princip, at alle parter bærer et finansielt ansvar, at alle, om jeg så må sige, har hånden på kogepladen, så der ikke træffes beslutninger om, hvilke projekter der skal gennemføres, uden at der skal penge op af kommunekassen, men at regningen i stedet for kan sendes direkte videre til vandforbrugerne via forsyningsselskaberne og deres bestyrelser, og hvor der i øvrigt er et ofte uhensigtsmæssig stort personoverlap med kommunalbestyrelserne.
Naser Khader (RV), 2002-04-19:
Mener socialministeren virkelig, at det er mændene, der vil benytte sig af den ordning, når alle erfaringer fra forældreorloven taler for, at det er kvinderne, som vil passe deres egne børn betalt af det offentlige? Ud over at være en ganske ny drejning i begrebet liberal politik har jeg også svært ved at se, hvordan det vil gavne ligestillingen.
Kaare Dybvad Bek (S), 2023-05-03:
Men det, der er spørgsmålet her, og som vi er blevet kritiseret for tidligere, og som der har været en diskussion om, er, at hvis der er en eller anden ekstremisme, som bliver fodret af nogle af dem, som indkræver penge for halalcertifikater, så siger jeg bare, at det tror jeg vi skal passe meget på med fuldstændig at udelukke på forhånd, før vi har undersøgt det, og det ved jeg vi har dygtige myndigheder der kan finde ud af at undersøge.
Keld Albrechtsen (EL), 2004-05-19:
»Vil statsministeren garantere, at der i forbindelse med strukturreformen gives garanti for, at den ekspertise og det personale, som findes i amternes natur- og miljøforvaltninger, fuldt ud bevares inden for det offentlige, og vil statsministeren garantere, at en nedlæggelse af amterne ikke vil kunne medføre en svækkelse af danske standarder inden for natur- og miljøbeskyttelse?«
Sophie Løhde (V), 2025-11-06:
Der er det måske mere formålstjenligt de steder, hvor ordføreren måtte have noget bekymring, for så vidt angår indholdet i lovforslaget, at man, inden man skrider til at lave ændringsforslag, starter med at stille nogle opklarende spørgsmål – altså de steder, hvor man har noget bekymring, eller hvor man har behov for nogle præciseringer.
Karina Adsbøl (DD), 2024-04-05:
Men da jeg så fik læst lovforslaget, tænkte jeg, at det her jo ikke var så slemt, for det handler netop om at etablere en hjemmel til, at Børne- og Undervisningsministeriet kan hjemtage it-opgaver i relation til administration af statslig elevstøtte til elever på efterskoler fra Uddannelses- og Forskningsministeriet, og det giver god mening, at den opgave hjemtages.
Mogens Lykketoft (S), 2001-12-06:
Jeg synes, det har været meget spændende at opleve hr. Jens Rohde som ny ordfører, men jeg synes, det var en god lejlighed bare for en ordens skyld her ved starten af den nye regerings arbejde at få Venstres ordfører til at bekræfte, når der nu bliver lagt op til samarbejde, at regeringen vedstår de aftaler, de forlig, den har med andre partier i Folketinget.
Carsten Koch (S), 1998-06-12:
Det har medført et fald i andelen af patienter, der venter over 3 måneder på en forundersøgelse, fra 54 pct. til 16 pct., og for operationer er andelen, der venter over 3 måneder, faldet fra 21 pct. til 7 pct. Og det er tallene ultimo april 1998, der tales om.
Gitte Lillelund Bech (V), 2011-12-21:
Da vi havde skatteministeren i samråd, noterede jeg mig, at skatteministeren mener, at det her lovforslag, L 36, er det, der bidrager til, at Danmark kommer ud af krisen, at det er det, der bidrager til, at vi rent faktisk får flere arbejdspladser i Danmark.
Jens Kirk (V), 2000-04-28:
Historien vil helt klart koste noget mere for forbrugerne, og det har vi ikke de bedste erfaringer med at man vil betale for, men ellers går vi ind for, at hele historien skal med hver eneste gang, så også hr. Jørn Jespersen, når han køber en vare i en butik, skal kunne se hele vejen fra jord til bord, hvordan den er produceret.
Andreas Steenberg (RV), 2020-06-24:
Det var en af de ting, der blev stoppet under den tidligere regering, og jeg kan i hvert fald sige til ministeren, hvilket han godt er klar over, at der fra Radikale Venstres side er en meget kraftig forventning til, at vi kommer tilbage og tager 500 kvoteflygtninge under den her nye regering.
Hans Hækkerup (S), 1998-01-13:
for hegnet«, og i første omgang er det besluttet, at der etableres PfP-stabselementer ved den internationale militærstab i Bruxelles og ved det første og andet niveau i kommandostrukturen. På NATO-forsvarsministermødet i december blev det endvidere besluttet, at der skal gennemføres en undersøgelse, der skal klarlægge behovet for etablering af PfP-stabselementer på det tredje niveau i kommandostrukturen.
Kristian Thulesen Dahl (DF), 2003-05-15:
Men sagen er, at det ikke ændrer ved det faktum, som jeg har nævnt heroppefra, jeg tror seks eller syv gange nu her i dag, og som jeg har nævnt ved alle tidligere debatter, nemlig at når der i Folketinget er et meget stort flertal for at samle de her penge sammen i en pulje og dele ud til forskellige projekter, så har vi set en interesse i at være med til at fordele de penge til projekterne, så vi er sikre på, at de, så vidt det overhovedet er muligt, går de rigtige steder hen, hellere end at sidde udenfor og bare se, at andre partier fordeler de her penge.
Sonja Albrink (CD), 2001-02-01:
Men man må altså stadig huske på, at der også er andre hensyn, som skal varetages, nemlig de retssikkerhedsmæssige. Begrundelsen for en kortvarig varetægtsfængsling af hensyn til politiets mulighed for at undersøge, om gerningsmanden har andre forhold, er anført i betænkningen fra 1974.
Bjarne Laustsen (S), 2017-05-10:
Ministeren har ikke kunnet nå at finde en løsning, men det håber jeg ministeren vil lægge sig i selen for at gøre, for hvis vi deler det synspunkt, at det skal være muligt at vende tilbage, må det jo også betyde, at vi skal lave nogle regler, så det rent faktisk kan lade sig gøre, også for selvstændige, altså ikke bare for medfølgende ægtefæller, der tjener et bestemt beløb.
Klaus Kjær (DF), 1999-02-02:
Anlæg af nye havne kræver således efter lovforslaget ikke længere en trafikpolitisk motivering, for så vidt angår organisationsformen for havne med større råderum, således at havne, der er i konkurrence om gods, skal have bedre mulighed for et større forretningsmæssigt islæt, ligesom det foreslås, at havnen fremover skal kunne drives i aktieselskabsform med mulighed for aktieudbytte og aktiesalg.
Jens Heimburger (KF), 2000-02-10:
Der er mange gode takter i hr. Frank Dahlgaards forslag, men selve debatten er på sin vis temmelig absurd. Det, vi diskuterer her, er, at vi skal til at lovgive om, at folk skal passe deres arbejde, tænke sig om, bruge deres fornuft, opføre sig anstændigt over for deres medmennesker og i øvrigt gøre det, som de er sat til og får deres løn for.
Birgitte Vind (S), 2025-11-06:
Men ifald ordføreren har deltaget i de møder, kan ordføreren så bekræfte, at vi har fået en gennemgang, og at vi har fået en nøje indføring i, hvordan den fungerer, og også, at ordførerne har haft alle muligheder for at stille de spørgsmål, han ville, til det, han har været usikker på, og som ordføreren nu har fundet anledning til at stille her fra Folketingets talerstol?
Erling Bonnesen (V), 2006-04-06:
Jeg vil også gerne supplere opfølgende med, at når vi nu snakker om udligningsreform og det nye kommunale landskab, vi jo ser for os, med 98 nye kommuner i stedet for 271, er det i sig selv faktisk også en stor udligningsreform og et skridt på vejen til at give en større og stærkere bæredygtighed i forbindelse med at løse opgaverne.
Benny Engelbrecht (S), 2013-10-03:
Så kan ordføreren ikke bare bekræfte, at man her er ude og bruge nogle tal, som ikke er korrekte, og som under alle omstændigheder jo peger i retning af job, som også involverer virksomheder, som ikke er berørt af en ændret skat, men som er berørt af en fuldstændig uændret skat?
Thyra Frank (LA), 2017-01-11:
Som tidligere nævnt er reglerne helt klare på det her område: Kommunerne må ikke have et overskud på deres tilbud om madservice, og det er statsforvaltningen, der fører tilsyn med, om kommunerne overholder de her regler for offentlige myndigheder, og det gælder også i forhold til kommunernes fastsættelse af borgernes betaling for madservice.
Martin Henriksen (DF), 2011-03-18:
Mit næste spørgsmål er så, om fru Margrethe Vestager ikke kan se, at der er noget problematisk i, at man siger til udlændinge, som dybest set opholder sig ulovligt i Danmark: Jo længere tid I opholder jer ulovligt i Danmark, jo bedre boligfaciliteter får I, og jo bedre adgang til det danske arbejdsmarked får I?
Jacob Jensen (V), 2015-12-16:
Men det er til det her med, at det skulle være første gang i historien, at der er lavet en såkaldt negativ budgetregulering i forhold til finansloven: Jeg skal bare lige høre, om ordføreren mener, at det er første gang i historien, at man har lavet en negativ budgetregulering, som det så sker i det her tilfælde, eller er der fortilfælde, som ordføreren kan erindre?
Frank Aaen (EL), 2006-01-31:
Det var derfor, at jeg i går, meget konstruktivt, synes jeg selv, foreslog statsministeren, at der skulle indkaldes til en forsoningskonference her i Danmark, hvor vi får talt sammen, får en dialog og prøver at se, om vi kan komme ud af den onde spiral, vi helt tydeligt er havnet i med de modsætninger, der i øjeblikket er ved at vælde op mellem muslimer, kristne og aviser.
Morten Homann (SF), 2003-02-20:
Det fremgik af hr. Kim Andersens ordførerindlæg, at det, der i virkeligheden var grunden til, at man ikke ønskede at lave en mere retfærdig beskatning af vores fælles værdier i Nordsøen, var regeringens skattestop, som endnu en gang blev trukket op af hatten. Så vil jeg spørge hr. Kim Andersen: Er det i overensstemmelse med regeringens skattestop, at buspassagerer skal betale mere for at køre i bussen, at folk, som skal bruge en VUC-uddannelse for at komme videre på arbejdsmarkedet, skal betale højere afgifter, mens de her milliarder af milliarder i Nordsøen ikke skal beskattes?
Lars Christian Lilleholt (V), 2017-04-18:
Hvis nogle lande nu med Danmark i spidsen, som nogle her i Folketinget gerne vil, begyndte at presse på for, at nu skulle vi endnu længere i 2030, og vi skulle helst vedtage det allerede nu, så ville der være overvældende risiko for, at vi ikke kunne samle enighed i EU om at implementere Parisaftalen med målsætningen om at reducere udledningerne med 40 pct. i 2030.